Troc'hiñ yezhoù, troc'hiñ teodoù  Ur mignon 'n eus kontet din penaos e vamm a faote dezhi komz brezhoneg getañ e fin he buhez; met digomprenapl oa evit he  bugale-vihan... Klask troc'hiñ ur yezh, lakaat an dispriz war an dud a gomz ar yezh-se, a zo torfedoù bras. Dre hon istor, dre hor familhoù, dre ar vro e-lec'h eh omp e chom, hon eus div yezh amañ. N'eus ket pell zo e oan e Batz-sur-Mer, e Liger Atlantel, e lec'h ma veze komzet c'hoazh breton araok ar brezel-bed diwezhañ. Echu eo. Ne chom ket nemet roudoù. Met ur bochad roudoù. Pa sellan doc'h stad ar brezhoneg e Krac'h, ma farrez a orin, heñvel a vo a-benn ugent vloaz marteze.